די בוסט

דמרקיז "די" בוסט (באנגלית: Demarquis "Dee" Bost, בבולגרית: Демаркис "Дий" Бост; נולד ב-12 באוקטובר 1989) הוא כדורסלן בולגרי מתאזרח יליד-ארצות הברית המשחק בעמדת הרכז באסוול ליון-וילרבאן מליגת העל הצרפתית והיורוליג, ובנבחרת בולגריה.

== קריירה בבית הספר התיכון ==
בוסט למד בתיכון קונקורד בקונקורד, קרוליינה הצפונית. כסיניור בשנים 2006–2007, הוא העמיד ממוצעים של 17 נקודות, 6.5 ריבאונדים וחמישה אסיסטים למשחק והוביל את קבוצתו לאליפות המדינה בדרג 3A. לאחר מכן הוא נבחר לספורטאי השנה של 2007 על ידי התאחדות אתלטיקת התיכונים של קרוליינה הצפונית (NCHSAA) והעיתון שארלוט אובזרבר.<ref name="bio"></ref>

בזמן ששיחק כדורסל, בוסט עזר לבית ספרו להפוך לבית הספר בדרג 3A הראשון בהיסטוריה של קרוליינה צפונית שזכה באליפויות מדינה בכדורסל ובפוטבול באותה שנה. הוא מסר 2,958 יארד ו-25 טאצ'דאונים בדיוק של 64 אחוזים כדי להוביל את הספיידרז לאליפות המדינה 3A.

== קריירת מכללות ==
בעונתו הראשונה באוניברסיטת המדינה של מיסיסיפי, הוא נבחר לחמישיית הפרשמנים של העונה באזור ה-SEC לעונת 2009. ב-36 משחקים הוא העמיד ממוצעים של 10.9 נקודות, 3.6 ריבאונדים, 4.3 אסיסטים ו-1.4 חטיפות למשחק.<ref name="stats"></ref>

בעונת הסופומור שלו הוא נבחר לחמישייה השנייה של האזור ב-2010. ב-36 משחקים הוא העמיד ממוצעים של 13.0 נקודות, 4.4 ריבאונדים, 5.2 אסיסטים ו-1.3 חטיפות ב-34.9 דקות למשחק.

באפריל 2010, הוא הכריז על מועמדותו לדראפט ה-NBA.<ref></ref> בספטמבר 2010, הוא הושעה ל-14 משחקים על ידי ה-NCAA על כך שלא פרש בזמן לפני המועד האחרון של ההרשמה לדראפט ה-NBA במאי ואי שמירה על לימודיו האקדמיים בסמסטר האביב ולאחר העונה.<ref></ref> לאחר ההשעיה, בוסט חזר לחמישייה של הבולדוגס כקפטן הקבוצה והמשיך להיבחר לחמשייה השנייה של האזור זו השנה השנייה ברציפות. ב-17 משחקים הוא העמיד ממוצעים של 15.3 נקודות, 3.5 ריבאונדים, 6.2 אסיסטים ו-1.6 חטיפות ב-35.5 דקות למשחק.

בשנת הסיניור, הוא נבחר לחמישייה הראשונה של האזור. ב-33 משחקים הוא העמיד ממוצעים של 15.8 נקודות, 3.3 ריבאונדים, 5.5 אסיסטים ו-2.0 חטיפות ב-36.3 דקות למשחק.

== קריירה מקצועית ==
=== בודוצ'נוסט פודגוריצה (2012–2013) ===
לאחר שלא עבר נבחר בדראפט ה-NBA ב-2012, בוסט הצטרף לפורטלנד טרייל בלייזרס לליגת הקיץ 2012. באוגוסט 2012 הוא חתם על חוזה לשנתיים עם בודוצ'נוסט פודגוריצה ממונטנגרו.<ref></ref><ref></ref> לאחר שהעמיד ממוצעים של 9.1 נקודות, 3.3 ריבאונדים, 2.2 אסיסטים ו-1.1 חטיפות למשחק בעונת 2012/13, הוא נפרד מהמועדון עם זכייה באליפות ליגת העל המונטנגרית.

=== איידהו סטאמפיד (2013–2014) ===
ב-19 באוגוסט 2013, בוסט חתם בפורטלנד טרייל בלייזרס,<ref>[http://www.insidehoops.com/blog/?p=14081 Trail Blazers sign guard Dee Bost]</ref> אך הוא נחתך מהסגל ב-22 באוקטובר 2013.<ref></ref> בנובמבר 2013, הוא נרכש על ידי איידהו סטאמפיד מליגת הפיתוח של ה-NBA.<ref>[http://www.nba.com/dleague/idaho/stampede_acquire_pledger_fina_2013_11_18.html Stampede acquire Pledger, Finalize Training Camp Roster] </ref>

ב-13 בפברואר 2014, בוסט נבחר לקבוצת הפרוספקטים במשחק האולסטאר של ליגת הפיתוח 2014, כמחליף לג'רוויס ורנאדו.<ref>[http://www.nba.com/dleague/news/replacements_for_all_star_2014_02_13.html Replacements Announced For 2014 NBA D-League All-Star Game Presented by Kumho Tire] </ref>

=== טרוטאמונדוס דה קאראבובו (2014) ===
ב-21 באפריל 2014, בוסט חתם עם טרוטאמונדוס דה קאראבובו מ לעונת 2014.<ref>[http://www.sportando.com/en/world/america/117662/dee-bost-signs-with-trotamundos-de-carabobo.html Dee Bost signs with Trotamundos de Carabobo]</ref>

=== טרבזונספור (2014–2015) ===
ביולי 2014, בוסט הצטרף לאינדיאנה פייסרס לליגת הקיץ 2014.<ref>[http://www.nba.com/pacers/news/rookie/free-agent-camp-update Rookie/Free Agent Camp Update]</ref> ב-15 באוגוסט 2014 הוא חתם ביוטה ג'אז.<ref>[http://www.nba.com/jazz/news/jazz-signs-free-agent-dee-bost Jazz Signs Free Agent Dee Bost]</ref> עם זאת, הוא נחתך מאוחר יותר על ידי הג'אז ב-10 באוקטובר 2014.<ref></ref> ב-24 באוקטובר 2014 הוא חתם בטרבזונספור הטורקית לעונת 2014/15.<ref></ref>

=== ז'לונה גורה (2015–2016) ===
ב-7 באוגוסט 2015 חתם בוסט בז'לונה גורה מליגת העל הפולנית לעונת 2015/16,<ref></ref> וזכה איתה באליפות הליגה ובתואר ה-MVP של הגמר.

=== מונקו (2016–2017) ===
ב-2 ביולי 2016 חתם בוסט במונקו מהליגה הצרפתית לעונת 2016/17<ref></ref> וזכה איתה בגביע הליגה הצרפתית.

=== ז'לגיריס קובנה (2017) ===
ב-1 ביולי 2017, בוסט חתם במועדון היורוליג הליטאי ז'לגיריס קובנה.<ref></ref> ב-11 בדצמבר 2017 הוא נפרד מז'לגיריס לאחר שהעמיד ממוצעים של 6 נקודות למשחק בליגה הליטאית ושתי נקודות למשחק ביורוליג.<ref></ref>

=== שטרסבורג (2017–2018) ===
ב-12 בדצמבר 2017 חתם בוסט במועדון הצרפתי שטרסבורג,<ref></ref> איתו זכה בגביע הצרפתי.

=== חימקי (2018–2019) ===
ב-12 ביולי 2018 חתם בוסט בקבוצת היורוליג וה-VTB חימקי מוסקבה על חוזה לשנה.<ref></ref> ב-27 בפברואר 2019, בוסט שוחרר רשמית על ידי הקבוצה הרוסית לאחר שהעמיד ממוצעים של 7.9 נקודות ו-2 אסיסטים ביורוליג, ו-8 נקודות ו-3.6 אסיסטים בליגת ה-VTB.

=== חזרה למונקו (2019–2021) ===
ב-12 ביולי 2018, פורסם כי בוסט חזר למונקו, ובעונת זכה איתה ביורוקאפ.

=== גלאטסראיי (2021–2023) ===
ב-11 באוגוסט 2021, בוסט חתם בגלאטסראיי מליגת העל הטורקית וליגת האלופות.<ref></ref>

===וילבראן (2023–הווה)===
ב-16 בינואר 2023 חתם בוסט באסוול ליוו-וילרבאן.
==קישורים חיצוניים==

== הערות שוליים ==

קטגוריה:כדורסלני טרבזונספור
קטגוריה:כדורסלני שטרסבורג
קטגוריה:כדורסלני אוניברסיטת המדינה של מיסיסיפי
קטגוריה:כדורסלני בודוצ'נוסט פודגוריצה
קטגוריה:כדורסלני איידהו סטמפיד (ליגת הפיתוח של ה-NBA)
קטגוריה:כדורסלני גלאטסראיי
קטגוריה:כדורסלני ז'לגיריס קובנה
קטגוריה:כדורסלני מונקו
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קרוליינה הצפונית: כדורסלנים
קטגוריה:כדורסלנים בולגרים
קטגוריה:כדורסלני אסוול ליון-וילרבאן
קטגוריה:אמריקאים שנולדו ב-1989
קטגוריה:בולגרים שנולדו ב-1989